
«Li diuen mar». Projecte Pi(e)ce / Programa TantaJove. Direccio i coreografia: Constanza Brncic. Dramatúrgia i textos: Albert Tola (a partir dels originals escrits pels participants). Música: Nuno Rebelo. Vídeos: Constanza Brncic i Nuno Rebelo. Disseny d'il·luminació: Constanza Brncic i Jordi Puig. Disseny de so: Carlos Gómez. Amb la participació de Gent Gran: Adelaida Santiró, Paquita Menarguez, Gerónimo Pereira, Julietta Ortiz, María Romero, María Dolores Quiles, Coral Mestres, Avelina Teixeira, Julio Álvarez i Josefina Ruiz; IES Consell de Cent: Juan Francisco Escalona (col·laboració pedagògica i artística), Arbia Al Kamboui, Víctor Manuel Almonte, Jingliang Chen, Rut Fernández, John Carlo Garciano, Ennie Scarlet Ordóñez, Dexter-Josua Paragas, Racheda Rahouti, Joan Ramos, Erva Abelicia Sierra, Dunia Talbi El Alami, Rayhane Touha i Kawtar Zahid (alumnes); IES Milà i Fontanals: Encarna Laguna (col·laboració pedagògica i artística), Sarah Gómez, Kainat Iqbal, Adam Lakti, Sabrina Melo, Sarasvati López, Natàlia Nieto, Melisa Ferreras, Yasmine Souilah, Rocío Molina i Wendy Segura (alumnes); Habitació 1418: Fito Conesa (coordinació), Mónica García, Carmela Tió, Sebastián Rojo, Guiu Gámiz, Eduardo Gonzales, Lidia Palacios, Joana Aballí, José Alejandro Vázquez, Júlia Boixader, Guillem Jiménez, Andrea Campillo, Manel Vázquez, Miguel A. García, Lucía Calvo, Erika Fernández, Claudia Tellechea i Anna Lanau (participants); Cor Novaura / Cor juvenil de Ciutat Vella Clavé XXI - Palau de la Música): Glòria Fernàndez (directora), Gina Carbonell, Laia Dilay, Sheila Díaz, Carmen Piniello, Roser Salmeron, Júlia Tomàs, Kimberly Laungayan, Jereemay Llana, Cristina Porte, Jaume Jiménez, Ramon Muñoz, Liliana Roales, Verònica Garcia, Kelly Peralta, Dúnia Mostaid, Anna Niebla, Helena Matas, Margarita Cabrero, Gemma Zaragüeta, Maria Galí, Leire Mendiluce, Anna Domènech, Laura Rodríguez, Maria Llobet, Anna Llobet, Alba Muñoz, Maria Marín, Elena Timon, Clàudia Sandé, Xènia Provins, Ester Antón, Natàlia Marquès, Theresia Nickl, Rosa Tarés, Lucia Recolons, Nini Akhvlediani, Raquel Adeliño, Marta Ortega i Mariona Fernández. Producció de Tantarantana Teatre SL. Amb la col·laboració del Grec 2016 Festival de Barcelona, Foment de Ciutat Vella, l’Institut Municipal d’Educació de Barcelona i el Centre de Cultura Contemporània de Barcelona, CCCB, Barcelona. De l’1 al 3 de juliol 2016.

L'abraçada de l'àvia i el nét, de la platja i el mar

El programa TantaJove ha anat veient com creix un projecte pensat per apropar la canalla a l'escenari. Ara, dins del Grec, ha signat Li diuen mar, una trobada intergeneracional entre adolescents i avis del barri. Junts es troben, fan i desfan una dramatúrgia carregada de bona intenció i amb la necessitat d'aprendre a mirar-se i a escoltar-se. Des de la petita primera persona del singular van executant accions de moviment (més o menys espontani) que alternen amb la coreografia densa i el text íntim, sovint amb un pessic d'humor i quasi sempre amb el mirall deformat (del somni, del conte) com a referent.
Tot i el títol, hi ha una presència del mar mínima tant en les parts textuals com en el món sonor (insistint amb la percussió de metalls, tambors i campanes). I és una llàstima perquè era un univers que podria haver estat molt fèrtil. Però l'objectiu del Projecte Pi(e)ce que dirigeix i coreografia Constanza Brncic i que ha recompost també el dramaturg Albert Tola pot donar-se per aconseguit a bastament amb la mirada del noi i l'àvia quan combaten amigablement per sobre de la sorra de platja i acaben amb una tendra abraçada. Hi ha en aquest gest (poc visible habitualment al carrer) la pau que dóna la contemplació de la mar en calma. La marea puja i baixa, la vida no té aturador i cal celebrar cada instant amb un bri de curiositat ingènua.
Jordi Bordes, Recomana, 2 juliol 2016

_______________________________________________________________
Enriquidor Taller-Experiència

Un mar de persones, vuitanta, de molt diverses edats i procedències, coincideixen en aquest espectacle-experiència que és el Projecte Intergeneracional de Creació Escènica/Pi(e)ce- Programa TantaJove, que des del 2011, porten endavant el Teatre Tantarantana, la coreògrafa Constanza Brnic i el dramaturg Albert Tola. Un laboriós treball que al llarg de vuit mesos va integrant persones de diverses edats, que en comú tenen el viure i/o treballar als barris del Raval i el Poble Sec. Una conjunció de generacions, especialment avis-jubilats i néts-estudiants que s'expliquen i comparteixen experiències vitals per trasladar-les amb l'ajut dels professionals (dansa-música-teatre), a l'escenari. Una enriquidora experiència de convivència i integració en la qual han participat alumnes i professors dels instituts Milà i Fontanals i Consell de Cent, els organitzadors i participants del cicle d´activitats Habitació 1418 (CCCB-MACBA), avis i àvies convocats amb l´ajuda de TotRaval i la Fundació Arrels i un cor de cantants que participa en el projecte Clavé XXI (Palau de la Música Catalana).
El resultat escènic es sorprenent ja que les més de 50 persones que són i estan a l´escena durant tots els seixanta minuts de representació actuen de forma coordenada i amb perfecte ordre executant sense equivocar-se els múltiples moviments i combinant les accions corporals, coreogràfiques, tocant instruments (percussió amb tambors, campanes i metalls) i intercalant-se amb els ballarins i actors que hi col.laboren.
L'inici, un xic llarg i críptic, prescindeix de la paraula i busca les sensacions a traves del moviment corporal, la dansa i la música (les percussions i l'espai sonor). L´espectacle pren més interès quan apareix la paraula i, sempre en primera persona, les persones ens diuen o ens expliquen pinzellades de vida. Un dels moments més aconseguits de l'espectacle va ser el gag còmic protagonitzat per la àvia-veïna-andalusa escoltant apassionadament: «No me digas!» «¿De veras?», les explicacions de la veïna-néta-xinesa, en llengua xinesa, per rematar-ho amb un: «Pues que bien que me lo hayas contado, porque si no, no me hubiese enterado de nada».  Impagable.
En aquest cas la imatge del mar, pràcticament inexistent al llarg del muntatge, sols al final apareixia a la pantalla,  actuava més de metàfora, de mar interior i com a concepte més d'unió i trobada que de separació i llunyania. El mar abraça cultures i persones com en l´entranyable encaixada de la senyora-àvia i del jove-nét del final.
Un enriquidor treball-experiència col·lectiu i un projecte que ha de seguir creixent. Un encert que el Grec li doni acollida. Felicitats doncs als seus impulsors, Constanza Brnic, Albert Tola i Julio Alvarez-Tantarantana, que hi participa activament com un més dels ciutadans a escena. «Ha estat l´experiència més enriquidora de la meva vida, un bany d´humanitat que em fa millor persona». Un gran encert enguany l'afegit de la música, impecable treball de Nuno Rebelo. Felicitats a tots-totes els que hi han participat i col·laborat.
Ferran Baile, Recomana, 5 juliol 2016

_______________________________________________________________
